**SENIORIAPTEEKKARIT RY JÄSENTIEDOTE 3/2022 16.3.2022**

**Jäsentiedotteen aiheita ovat puheenjohtajan tervehdys sekä kevätkokouskutsu.**

**Hyvät Seniori-kollegat – edelleen koronaepidemian sekä yllättävän maailmanpoliittisen konfliktin varjoissa!**

Aleksis Kiven ”Nummisuutareita” lainatakseni on maailman viimeaikaisista tapahtumista todettava: **Niin muuttuu maailma, Eskoseni.** Kuka olisikaan vasta muutama viikko sitten uskonut, että sota ja sen kauheudet tulevat Eurooppaan ja vaikuttavat miljoonien ja taas miljoonien ihmisten, niin siviilien kuin sotilaidenkin elämänkohtaloihin järkyttävällä tavalla.

Meidän joukossamme on vielä niitäkin senioreita, jotka ovat omin silmin nähneet sodan ja omin korvin kuulleet sodan äänet pieninä; me hieman nuoremmat seniorit emme osaa sitä edes kuvitellakaan. Toivokaamme, että nyt käynnissä oleva sota saadaan pian loppumaan. Me kukin voimme ja varmasti jo olemmekin osallistuneet keräyksiin, joilla yritetään lievittää katastrofaalista kriisiä konfliktialueilla.

Mitä tulee koronaepidemiaan niin se taitaa olla onneksi hieman lientynyt ainakin mitä tulee tapausten ”vaarallisuuteen”. Varovaisuutta kannatta edelleen ylläpitää.

Kuten edellisessä jäsentiedotteessa kerroimme, jouduimme silloin vallitsevan koronatilanteen vuoksi ja pitkän pohdinnan jälkeen siirtämään sääntömääräisen kevätkokouksen pidemmälle kevääseen sekä peruuttamaan kokonaan ns. 25-vuotisjuhlan. Nyt olemme sopineet kevätkokouksen päivämääräksi keskiviikon 27.4.2022 ja toivomme runsasta osanottoa kaikesta maailman menosta huolimatta. Meidän senioreiden tapaamista ei ole pidettävä ”turhana kontaktina”. Kokouskutsu seuraavalla sivulla.

Olemme jo aiemmin kertoneet, että Suomen Apteekkariliiton koko toiminta Pieni Roobertin kadulta muuttaa juuri näinä viikkoina uusiin toimitiloihin Helsingin Vallilaan osoitteeseen Elimäenkatu 5. Asialla voi olla vaikutuksia myös Senioriapteekkareiden kokouskäytäntöihin. Normaaliaikoina yhdistyksen kevätkokous on pidetty Helsingin ulkopuolella ja syyskokous SAL:n tiloissa Pieni Roobertinkadulla. Kun normaaliajat taas joskus palaavat, ja ne kyllä joskus palaavat, niin meidän täytyy muotoilla uutta käytäntöä kokousten pidossa tässä uudessa kokonaistilanteessa.

**Kevätterveisin**

**Tapio Rytilä**

**puheenjohtaja**

**SENIORIAPTEEKKARIT RY:N SÄÄNTÖMÄÄRÄINEN KEVÄTKOKOUS**

**KOKOUSKUTSU**

**Keskiviikko 27.4.2022**

**Paikka: Antiloopin Silta 10 kiinteistö, Siltasaarenkatu 10, 00530 Helsinki**

 **Circus-kokoustila.**

**Klo 9.30 – 10.30 Saapumisilmoittautuminen**

**Klo 10.30 Sääntömääräinen kevätkokous**

**Asiat: Sääntömääräiset kevätkokousasiat**

**Esityslista** ja **Toimintakertomus v. 2021** tämän jäsentiedotteen liitteenä. **Tilinpäätöstiedot** sekä **Toiminnantarkastuskertomus** esitellään kokouksessa.

Kokoukseen voivat osallistua vain yhdistykset jäsenet.

**Saapuminen kokouspaikalle:** Sisäänkäynti **Siltasaarenkatu 10 talon** (entinen Hakaniemen Elannon rakennus) Ympyrätalon puoleisessa päädyssä olevasta ovesta (oven yläpuolella: **SILTA 10**), katuopasteita luvassa. Tämän kadunpätkän osoite on Paasivuorenkatu 2. Portaita ja rullaportaita 2. kerrokseen, mistä oikealla sijaitsee ilmoittautumispaikka, vaatenaulakot, aamukahvit sekä kokoussali Circus.

**Saapumisilmoittautumisen aikana:**

* tarjolla aamukahvi, sisältäen sämpylän ja pienen makean, erityisruokavaliot huomioidaan.
* jaetaan **ennakkoon varatut teatteriliput** (kts. sivu 3)
* myydään **arpoja** (5 €/kpl), **pinssejä** (40 €/kpl) sekä **rohdoskortteja** (2 €/10 kpl)

arvonta suoritetaan kokouksen päättämisen jälkeen

**Seuraavia esitelmiä kuuntelemaan sekä osallistumaan lounaalle ja teatteriin ovat tervetulleita myös avecit:**

**Klo 11.30 – 12.15 Erkki Kostiainen,** viestintäjohtaja, SAL, Ajankohtaista apteekissa

**Klo 12.15 – 13.00 Lasse Lehtinen**

**Suomalainen poliitikko, toimittaja ja kirjailija** on ollut niin monessa mukana, ettei hän taida enemmälti esittelyjä tarvita. Saamme kuulla varmasti mielenkiintoisen esitelmän Lasse Lehtisen vuonna 2021 julkaiseman kirjan tiimoilta: **Murhattu ministeri. Heikki Ritavuoren elämä ja kuolema.**

**Klo 13.30 – 15.30 Lounas ravintola Meripaviljongissa** Säästöpankinranta 3

Kokouksen ja esitelmän jälkeen halukkailla on mahdollisuus osallistua yhteiselle lounaalle ravintola Meripaviljonkiin, joka sijaitsee ainoastaan runsaan parin sadan metrin päässä kokouspaikasta.

Tarjolla on **Hakaniemi menu**, missä alkuruokana on kala/kasvis- vaihtoehdot, pääruokana kala/liha- vaihtoehdot, jälkiruoka kaikille sama, erityisruokavaliot huomioidaan. Lounaan hinta on **47,- €/henkilö. Lisämaksusta paikan päällä kahvi/tee sekä alkoholipitoiset ruokajuomat.**

**Klo 19.00 Teatteriesitys**

**Miika Nousiaisen** elämänlaatukomedia **”Pintaremontti” Kansallisteatterin** Suurella näyttämöllä, käynti Rautatietorin puolelta (Vilhonkatu). Esityksen kesto on 2 h 45 min sisältäen väliajan. Väliaikatarjoiluna 1. kerroksen kahvilassa on varattu kahvi/tee + suklaa-vadelmaleivos (L, G, vegaani). **Teatterilipun hinta tarjoiluineen on 55,- €/osallistuja**. Suuren suosion vuoksi teatterilippuja saatiin **varattua 70 kpl** (sieltä täältä salia)**,** joten pidä kiirettä, jos mielit osallistua.

**Ennakkoilmoittautuminen ja osallistumismaksut**

**Kokousjärjestelyt** muualla kuin SAL:n tiloissa edellyttävät valitettavasti maksullisia järjestelyjä ja ennakkoilmoittautumista.

**Sitovat ilmoittautumiset osallistumisesta kokoukseen, lounaalle sekä teatteriin 31.3.2022 mennessä yhdistyksen varainhoitajalle Irene Soinio-Laaksoselle**

 **(****irene.soinio-laaksonen@apteekit.net** **050-561 8324).**

**Samalla on ilmoitettava lounaan ruokavalinnat:**

**alkuruoka kala/kasvis,**

 **pääruoka kala/liha sekä muut erityisruokavaliot.**

**Osallistumismaksut**

1. **Kokouspaketin** hinta sisältäen tilan, aamukahvin sekä esitelmöitsijän on **40,- € / osallistuva jäsen**.
2. **Hakaniemi-menu** ravintola **Meripaviljongissa 47,- € /ruokailija.**
3. **Teatteriesitys ”Pintaremontti” väliaikatarjoiluineen 55,-€ /osallistuja.**

**Osallistumismaksut suoritetaan yhdistyksen tilille FI59 2422 1800 0267 38 viimeistään 31.3.2022 mennessä. Viitteeksi: Kevätkokous ja oma nimi.**

**Tapaamisiin**

**Senioriapteekkarit ry**

**Hallitus**

**psta Silja Kyllönen**

**sihteeri**

**040-512 8429**